РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 17.08.2022 г.

Днес, 17.08.2022 г., сряда, от 09,00 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                      ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Петров
                                                                                               Огнян Дамянов
                                                                                               Олга Керелска 

ОТСЪСТВАТ: Стефан Гроздев и Боян Новански.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА"

Р Е Ш И:

ВКЛЮЧВА в дневния ред следните допълнителни материали:

1.	Проект на решение за упълномощаване на представляващия Висшия съдебен съвет /ВСС/ да отправи искане до Областния управител на област Благоевград за предоставяне безвъзмездно за управление на ВСС на част от недвижим имот - частна държавна собственост, находящ се в гр. Благоевград, ул. „Тодор Александров“ № 47.

2.	Писмо от министъра на правосъдието относно предоставяне на сграда за осигуряване на дейността на европейските делегирани прокурори

- Инвестиции и строителство:

	1.ОТНОСНО: Изпълнение на решение на Комисия „Управление на собствеността“  към Пленума на ВСС, взето по протокол № 35/24.11.2021 г., т. 4.5 относно изготвяне на инвестиционен проект за обект: „Основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по протокол № 25/21.07.2022 г.,                т. 27 на Пленума на Висшия съдебен съвет
РЕШИ:

1. ВЪЗЛАГА на административния ръководител на Окръжна прокуратура – Варна да упражни правомощията си по чл. 5, ал. 2, т. 7 от Закона за обществените поръчки като организира, проведе и възложи обществена поръчка с предмет: „Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“ .

2. ИЗПРАЩА решението на Главния прокурор на Република България, на разпореждане и на административния ръководител на Окръжна прокуратура – Варна за сведение и изпълнение.

- Текущи ремонти:

	2.ОТНОСНО: Писмо от административния ръководител на Апелативен съд – Велико  Търново, за осигуряване на допълнителни средства за изпълнение на планиран текущ ремонт през 2022 г. в Съдебна палата - гр. Велико Търново, ул. „Васил Левски“ № 16.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска направи предложение при постъпване на искания от ОСВ за увеличаване размера на осигурения финансов ресурс за планиран текущ ремонт през 2022 г. с процент на завишение спрямо предварителната и одобрена заявка над 10%, същите да бъдат докладвани от страна на експертите от отдел „Инвестиции и строителство“, дирекция „УССВ“ на Комисия „Управление на собствеността“ към ПВСС с предложение за одобрение, като се излагат подробни мотиви и обосновка на исканото увеличение. Предложението беше прието единодушно.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.
2.2. ПРИЕМА за целесъобразно осигуряването на допълнителни финансови средства по бюджета на Апелативен съд – Велико Търново в размер на 4 615 лв. с ДДС, за текущ ремонт на тоалетни на 5-ти етаж в сградата на съда, в гр. Велико Търново, бул. „Васил Левски“ № 16, съгласно представената актуална оферта от административния ръководител на АС – Велико Търново.
	
	Мотиви: Искането е целесъобразно, с оглед необходимостта от осигуряването на комфорта на служителите и гражданите, посещаващи сградата, както и с оглед предотвратяване на аварии във ВиК инсталация в сградата. На база на годишната инфлация размерът на завишението е в допустими граници, тъй като първоначалната оферта е от м. юли 2021 г. и към днешна дата е минала повече от година. Наличният резерв, предвиден по т. 2.1.3. от протокол № 16/28.04.2022 г. от заседание на Пленума на ВСС и усвояването на средствата за планирани текущи ремонти към 06.2022 г. от органите на съдебната власт /ОСВ/ дава възможност допълнителните средства в размер на 4 615 лв. с ДДС да бъдат осигурени без да се застраши изпълнението на останалите неприключили и невъзложени планирани текущи ремонти за 2022 г. от ОСВ.

Справка за отпуснатите средства на АС – Велико Търново
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0 лв. | няма
2018 | 0 лв. | няма
2019 | 5 927,00 лв. | текущ ремонт на съдебна зала
2020 | 0 лв. | няма
2021 | 0 лв. | няма

2.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Апелативен съд – Велико Търново с допълнителни финансови средства в размер на 4 615 лв. с ДДС за извършването на заявен планиран текущ ремонт – ремонт на тоалетни на 5-ти етаж в сградата на съда на бул. „Васил Левски“ № 16, гр. Велико Търново. Средствата да бъдат осигурени от резерва, предвиден в т. 2.1.3. от протокол № 16/28.04.2022 г. от заседание на Пленума на ВСС.
2.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Апелативен съд – Велико Търново за сведение.
2.5. ВЪЗЛАГА на дирекция „Управление на собствеността на съдебната власт“ при постъпване на искания от ОСВ за увеличаване размера на осигурения финансов ресурс за планиран текущ ремонт през 2022 г. с процент на завишение спрямо предварителната и одобрена заявка над 10%, същите да бъдат докладвани от страна на експертите от отдел „Инвестиции и строителство“, дирекция „УССВ“ на Комисия „Управление на собствеността“ към ПВСС с предложение за одобрение, като се излагат подробни мотиви и обосновка на исканото увеличение.

	3.ОТНОСНО: Писмо от административния ръководител на Военен съд - Сливен за неотложен ремонт на съдебна зала в гр. Бургас.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“
3.2. ПРИЕМА за целесъобразно и неотложно осигуряването на средства в размер на 11 916,00 лв. с ДДС, за извършването на ремонтни дейности в съдебна зала, намираща се в гр. Бургас, ж.к. „Славейков“, бул. „Стефан Стамболов“ № 92, ет. 2, ползвана от Военен съд – Сливен, съгласно икономически най - изгодната оферта, предоставена от административния ръководител на съда.

Мотиви: Влошеното експлоатационно състояние на залата след дъждовете през пролетта и лятото на 2022 г. прави невъзможно нейното ползване. 
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).
Справка за отпуснатите средства на ВС – Сливен
за периода 2017 г. – 2021 г.
година | Корекция на бюджета на ОСВ за извършване на текущ ремонт | Вид на текущия ремонт
2017 | 0 лв. | няма
2018 | 0 лв. | няма
2019 | 8 990.00лв. | Частичен ремонт на сградата на съда.
2020 | 0 лв. | няма
2021 | 0 лв. | няма

3.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Военен съд – Сливен с финансови средства в размер на 11 916 лв. с ДДС за извършването на неотложни ремонтни дейности в съдебна зала, намираща се в гр. Бургас, ж.к. „Славейков“, бул. „Стефан Стамболов“ № 92, ет. 2, ползвана от Военен съд – Сливен. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
3.4. ИЗПРАЩА на Комисия „Бюджет и финанси“ към Пленума на ВСС, решението по т. 3.3, както и количествено – стойностната сметка, поз. 5 от офертата на „УИНДОР 2000“ ООД – доставка и монтаж на климатик, за произнасяне по компетентност.
3.5. ВЪЗЛАГА на дирекция „Управление на собствеността на съдебната власт“ да предприеме необходимите действия във връзка с предоставяне в управление на имота, находящ се в гр. Бургас, ж.к. „Славейков“, бул. „Стефан Стамболов“ № 92 по реда на Закона за държавната собственост и Правилника за прилагане на Закона за държавната собственост.
3.6. ИЗПРАЩА решението на административния ръководител на Военен съд - Сливен за сведение.

	4.ОТНОСНО: Писмо от административния ръководител на Районен съд – Котел за осигуряване на допълнителни средства за изпълнение на планиран текущ ремонт през 2022 г. в сградата на съда, находяща се в гр. Котел, ул. „Раковска“ № 58.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.
	4.2. ПРИЕМА за целесъобразно осигуряването на допълнителни финансови средства в размер на 975 лв. с ДДС за извършването на заявен планиран текущ ремонт – ремонт тераса над заседателна зала в сградата на съда с адрес гр. Котел, ул. „Раковска“ № 58, съгласно представената актуална оферта от административния ръководител на РС - Котел.
	
	Мотиви: Необходимостта от извършването на ремонтните работи на тераса над заседателна зала в сградата на съда е констатирана при одобряването на заявките от органите на съдебната власт за планирани текущи ремонти през 2022 г. Съгласно решение по т. 2.3.29 от Протокол № 16/28.04.2022 г. от заседание на Пленума на ВСС е дадено съгласие за корекция на бюджета на съда със 10 555 лв. с ДДС. Исканото завишение е в размер на                9,6 % от заявената през 2021 г. сума за изпълнение на планираните СМР в сградата на съда. Съгласно решение по т. 3.2 от протокол № 18 от Заседание на комисия „Управление на собствеността“ проведено на 15.06.2022 г. необходимите допълнителни средства за разплащане на планирания текущ ремонт, след актуализиране на офертата на избрания изпълнител могат да бъдат одобрени. 

Справка за отпуснатите средства на Районен съд – Котел
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт

2017

18 420,00 лв.
  4 638,00 лв.

авариен ремонт на архивно помещение
текущ ремонт на три кабинета и две канцелари

2018 | 3 000,00 лв. | неотложен текущ ремонт – подмяна на два броя врати.
2019 | 0 лв. | няма
2020 | 0 лв. | няма
2021 | 0 лв. | няма

4.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Котел с допълнителни финансови средства в размер 975,00 лв. с ДДС за извършването на заявен планиран текущ ремонт – ремонт тераса над заседателна зала в сградата на съда във връзка с представена актуална оферта от административния ръководител на РС - Котел. Средствата да бъдат осигурени от резерва, предвиден в т. 2.1.3. от протокол № 16/28.04.2022 г. на Пленума на ВСС.
	4.4. ИЗПРАЩА решението на Комисия „Бюджет и финанси“ към Пленума на ВСС за действия по компетентност и на административния ръководител на Районен съд - Котел за сведение.

	5.ОТНОСНО: Писмо от административния ръководител на Районен съд – Павликени за закупуване на нови компоненти от система за видеонаблюдение, монтирана в сградата на съдебна палата, гр. Павликени.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев и инж. Юрий Георгиев - главни експерти в отдел „Инвестиции и строителство“, дирекция „Управление на собствеността на съдебната власт“. 

	5.2.ПРИЕМА за целесъобразно и неотложно осигуряването на средства за доставка и монтаж на 2 бр. цифрови рекордери, 2 бр. твърди дискове, 2 бр. монитори към съществуващата система за видеонаблюдение на сградата на РС – Павликени, ул. „Атанас Хаджиславчев“ № 8, в размер на 1 717,92 лв. с ДДС, съгласно представената икономически най-изгодна оферта от административния ръководител на РС – Павликени.

Мотиви: Възстановяването в работен режим на съществуващата системата за видеонаблюдение в сградата на РС - Павликени ще изпълни изискването чл. 23, т. 4 и чл. 11 от Наредба № 4/10.01.2008 г. за правилата и нормите за безопасност и охрана при проектиране, строителство, реконструкция, модернизация и експлоатация на сградите на органите на съдебната власт на Министъра на правосъдието.
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства за извършването на текущ ремонт на сградния фонд на съдебната власт.

Справка за отпуснатите средства на РС – Павликени
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв | няма
2018 | 3 180,00 лв | извършване на неотложен текущ ремонт – доставка и монтаж на мълниеотводна инсталация на сградата на съда
2019 | 0,00 лв | няма
2020 | 0,00 лв. | няма
2021 | 0,00 лв. | няма

5.3.ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС – Павликени със средства за доставка и монтаж на 2 бр. цифрови рекордери, 2 бр. твърди дискове, 2 бр. монитори към съществуващата система за видеонаблюдение на сградата на РС – Павликени ул. „Атанас Хаджиславчев“ № 8, в размер на 1 718,00 лв. с ДДС. Средствата да се осигурят от неразпределения резерв за непредвидени неотложни разходи по бюджета на съдебната власт.

5.4.ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Районен съд – Павликени за сведение и изпълнение.

	6.ОТНОСНО: Писмо от административния ръководител на Районен съд – Панагюрище с искане за осигуряване на средства за евакуационно осветление  в сградата на съда по предписание на РСПБЗН – Панагюрище.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

6.2. ПРИЕМА за целесъобразно и неотложно извършването на текущ ремонт – надграждане на монтираното евакуационно осветление в сградата на съда на ул. „Петко Мачев“ № 2, гр. Панагюрище, на стойност 712 лв. с ДДС, съгласно икономически най-изгодната оферта, предоставена от административния ръководител на Районен съд – Панагюрище. 

Мотиви: Изпълнението на разпореждане рег. № 729500-31/28.03.2022 г. на РСПБЗН – Панагюрище е задължително и неотложно, с оглед безопасната експлоатация на сградата.

Справка за отпуснатите средства на РС – Панагюрище
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 5 770,00лв. | За авариен текущ ремонт на фасадни козирки.

2018

47 440,00лв.

 

1 093,00лв.

за текущ ремонт със строително-ремонтни работи, обхващащи частична шпакловка по стените в участъците с механично увреждане, полагане на латексова боя по стени и тавани, циклене, фугиране и лакиране на паркет в сградата на съда 
за изграждане на евакуационно осветление

2019 | 0,00 лв. | няма
2020 | 0,00 лв. | няма

2021

13 273,00 лв.
  3 030,00 лв.

Авариен ремонт ламаринен покрив
СРР във връзка с предписание за обезопасяване на помещението за временен престой и изолация на задържани, промяна на оборудване на санитарен възел, обезопасяване на ел. инсталация

6.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Панагюрище с финансови средства в размер на 712 лв. с ДДС за надграждане на монтираното евакуационно осветление в сградата на съда на ул. „Петко Мачев“ № 2, гр. Панагюрище. Средствата да бъдат осигурени от неразпределения резерв за непредвидени неотложни разходи по бюджета на съдебната власт.

	6.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд - Панагюрище за сведение.

	7.ОТНОСНО: Писмо от административния ръководител на Районен съд – Сандански с искане за отпускане на допълнителни средства за неотложен текущ ремонт в сградата на съда.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

7.2. ПРИЕМА за необходимо осигуряване на средства в размер на 370,00 лв. с ДДС по бюджета на Районен съд – Сандански за разплащане на допълнително възникнали ремонтни работи, свързани с изпълнение на планиран текущ ремонт за 2022 г. в сградата на ул. „Македония“ № 57, гр. Сандански. 

Мотиви: Средствата са необходими за доставката и полагането на допълнителен кабел, свързващ ГРТ, за безопасната експлоатация на главното табло - предмет на планирания текущ ремонт в сградата на съда.

Справка за отпуснатите средства на Районен съд – Сандански
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма
2018 | 0,00 лв. | няма
2019 | 0,00 лв. | няма
2020 | 0,00 лв. | няма
2021 | 15 257 лв. | ремонт тераса - неизпълнен!

7.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Сандански с финансови средства в размер на 370,00 лв. с ДДС за разплащане на допълнително възникнали непредвидени ремонтни работи при изпълнение на планирания за 2022 г. текущ ремонт в сградата на съда. Средствата да бъдат осигурени от резерва, предвиден в т. 2.1.3. от протокол № 16/28.04.2022 г. от заседание на Пленума на ВСС.

	 7.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд - Сандански за сведение.

	8.ОТНОСНО: Писмо от административния ръководител на Районен съд - Сандански за неотложен ремонт на тераса и фасада на сградата на съда, находяща се в гр. Сандански, ул. „Македония“ № 57.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

	По предложения проект на решение беше проведено гласуване, като „За“ предложения проект на решение гласуваха г-н Стоев, г-н Петров и г-н Дамянов, а „Против“ гласува г-жа Керелска, предвид изразеното от нея становище за констатирани завишени стойности в офертата на „Строй Груп“ ООД за извършване на ремонт на открита тераса и фасада на Съдебна палата – гр. Сандански.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“
8.2. ПРИЕМА за целесъобразно и неотложно извършване на ремонтни дейности на терасата над съдебни зали № 1 и № 2 и по фасадата на сградата на съда, находяща се в гр. Сандански, ул. „Македония“ № 57, на стойност 34 828 лв. с ДДС, съгласно оферта, предоставена от административния ръководител на РС - Сандански.

Мотиви: Изпълнението на ремонта на терасата над съдебни зали № 1 и № 2 и по фасадата на сградата на съда е необходимо с цел предотвратяване на течове и наводнения в сградата и разрушаване на фасадна мазилка.
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Сандански
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма
2018 | 0,00 лв. | няма
2019 | 0,00 лв. | няма
2020 | 0,00 лв. | няма
2021 | 15 237 лв. | ремонт тераса - неизпълнен!

8.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Районен съд – Сандански с финансови средства в размер на 34 828 лв. с ДДС за извършването на неотложни ремонтни дейности на терасата над съдебни зали № 1 и № 2 и по фасадата на сградата на съда, находяща се в гр. Сандански, ул. „Македония“ № 57. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
8.4. ПРЕДЛАГА на Комисия „Бюджет и финанси“ към Пленума на Висш съдебен съвет след постъпване на сумата 8 849,41 лв. с ДДС по сметката на ВСС от страна на „Евроинс“ АД по заведена щета № 010008-2054/07.06.2022 г. съгласно договор № ВСС – 342/11.01.2021 г., с нея да бъде увеличен неразпределения резерв за непредвидени неотложни разходи по бюджета на съдебната власт.
	  8.5. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд - Сандански за сведение.

	9.ОТНОСНО: Искане от административния ръководител на Районен съд – Своге, за осигуряване на средства за ремонт на служебен паркинг в двора на Съдебна палата, находяща се в гр. Своге, ул. „Александър Вутимски“ № 9.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1.ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

9.2. НЕ ПРИЕМА за неотложен, заявеният от административния ръководител на РС - Своге текущ ремонт на служебен паркинг в двора на Съдебна палата, находяща се в гр. Своге, ул. „Александър Вутимски“ № 9.

Мотиви: Искането няма неотложен и авариен характер, съгласно Правила за планирането, осигуряването на средства и извършването на текущ ремонт на сградния фонд на съдебната власт /Правилата/. Същото може да бъде заявено в срок до 30.10.2022 г. по общия ред на Правилата и включено в проекта за разпределение на средствата за текущи ремонти през 2023 г., след актуализация на офертите.

9.3. ИЗПРАЩА решението на административния ръководител на Районен съд – Своге за сведение.

	10.ОТНОСНО: Писмо от административния ръководител на Районен съд – Червен бряг за необходимост от неотложен ремонт – изграждане на дренаж около две от външните стени на  сградата на съда
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.
10.2. ПРИЕМА за целесъобразно и неотложно извършване на ремонтни дейности – направа на дренаж на външната стена към улицата и стена към централния вход на сградата на съда, находяща се в гр. Червен бряг, ул. „Екзарх Йосиф“ № 6, на стойност 43 344 лв. с ДДС, съгласно икономически най – изгодната оферта, предоставена от административния ръководител на РС – Червен бряг.

Мотиви:  Изпълнението на ремонта - направа на дренаж на стената към улицата и стената към централния вход на сградата на съда е необходимо с цел предотвратяване на течове и наводнения в сутерена на сградата и нормалното използване на разположените в него архивни помещения, сървърно и помещение за арестанти.
Изпълнението на СМР е неотложно по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Червен бряг
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма

2018

28 720,00лв.

7 366,00 лв.

за текущ ремонт – подмяна на прозоречна дограма, поставяне на щори, както и монтиране на решетки на първи етаж на сградата на съда
 за авариен текущ ремонт на покрив в сградата на съда

2019 | 0,00 лв. | няма
2020 | 0,00 лв. | няма
2021 | 0,00 лв. | няма

10.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Районен съд – Червен бряг с финансови средства в размер на 43 344 лв. с ДДС за направа на дренаж на стената към улицата и стената към централния вход на сградата на ул. „Екзарх Йосиф“ № 6, гр. Червен бряг. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
10.4. УКАЗВА на административния ръководител на Районен съд – Червен бряг ремонтните работи на стойност 684,00 лв. с ДДС за възстановяване на щетите от наводнение по заведена щета № 010008-2091/16.06.2022 г. да се извършат след изграждането на дренажа.
10.5. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Районен съд – Червен бряг със сумата в размер на 684,00 лв. с ДДС по щета № 010008-2091/16.06.2022 г., преведена по сметката на ВСС, след получаване на искане от страна на съда. 
10.6. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд – Червен бряг за сведение.

	- Управление на собствеността:

11.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет - Габрово и кмета на Община – Габрово за предоставяне безвъзмездно за управление на ВСС на части от имоти - публична общинска собственост, находящи се в гр. Габрово.	
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по протокол № 25/21.07.2022 г.,
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до председателя на Общински съвет – Габрово и кмета на Община - Габрово за започване на процедура по реда на чл. 12, ал. 3 и 4 от Закона за общинската собственост, за предоставяне безвъзмездно за управление на Висшия съдебен съвет /ВСС/ на части от имоти - публична общинска собственост, както следва: 
- паркомясто № 5, в самостоятелен обект с идентификатор 14218.505.534.1 по КККР на гр. Габрово, представляващ гараж, актуван с акт за публична общинска собственост № 251/20.01.1997г., находящ се в гр. Габрово в сутерен на сграда зала „Възраждане“, с вход от към ул. „Възраждане” за нуждите на Окръжна прокуратура /ОП/ - Габрово;
- паркомясто № 11, в самостоятелен обект с идентификатор 14218.504.429.5.1 по КККР на гр. Габрово, представляващ гараж, актуван с акт за публична общинска собственост № 977/15.02.2012 г. находящ се в сграда с идентификатор 14218.504.429.5 по КККР на гр. Габрово на ул. „Станционна” № 9, за нуждите на ОП - Габрово, за срок от 10 г.

2. ИЗПРАЩА решението на Главния прокурор на Република България, на разпореждане.

12.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до председателя на Общински съвет – Варна и кмета на Община Варна за предоставяне безвъзмездно за управление на ВСС на поземлен имот, находящ се в гр. Варна, ул. „Кракра“ № 2, за нуждите на Окръжна прокуратура - Варна.	
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт.

	По предложения проект на решение беше проведено гласуване, като „За“ предложения проект на решение гласуваха г-н Стоев, г-н Петров и г-н Дамянов, а „Против“ гласува г-жа Керелска, която изрази становище, че не счита за необходимо от Община Варна да се предоставя управлението на ВСС на поземлен имот с идентификатор 10135.1503.498, находящ се в гр. Варна, ул. „Кракра“ № 2, за нуждите на ОП – Варна, доколкото допълнителните строително-монтажни работи, които се налага да бъдат извършени би следвало да се извършат при условията на ЗУТ, т.е. предвиден е ред по който същите да бъдат извършени без да бъде придобит имота в управление на ВСС. Отбелязано беше също и обстоятелството, че имотът е с площ от 1723 кв.м, т.е. става въпрос за имот със значителна квадратура.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по протокол № 25/21.07.2022 г.,
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до председателя на Общински съвет - Варна и Кмета на Община Варна за предоставяне безвъзмездно за управление на ВСС на поземлен имот с идентификатор 10135.1503.498, с площ от 1723 кв.м, находящ се в гр. Варна, ул. „Кракра“ № 2, за нуждите на Окръжна прокуратура - Варна, за срок на действие на договор рег. № ВСС – 11704/02.08.2021 г., сключен между Община Варна и ВСС.

13.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до Областния управител на област Хасково за предоставяне безвъзмездно за управление на ВСС на недвижим имот – частна държавна собственост, находящ се в гр. Димитровград, бул. „Г. С. Раковски“ № 13, за нуждите на органите на съдебната власт в гр. Димитровград.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022 г., 
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до Областния управител на област Хасково, за започване на процедура по реда на чл. 15, ал. 2, предложение второ от Закона за държавната собственост /ЗДС/, във вр. с чл. 6, ал. 3 от Правилника за прилагане на ЗДС, за предоставяне безвъзмездно за управление на ВСС, за нуждите на органите на съдебната власт в гр. Димитровград, върху част от 4 /четвъртия/ етаж от административна сграда, с идентификатор  № 21052.1015.74.6. по кадастралната карта на гр. Димитровград, с адрес  гр. Димитровград, бул. „Г. С. Раковски“ № 13, съгласно протокол от 20.07.2022 г., подписан между от представители на органите на съдебната власт - Димитровград, Служба по вписванията - Димитровград и Областно звено „Охрана“ - Хасково.

14.ОТНОСНО: Проект на решение за осигуряване на помещения за нуждите на Службата по вписванията – гр. Нова Загора в сграда, находяще се в гр. Нова Загора, пл. „Свобода“ № 1 /ул. „Александър Стамболийски“ № 1/.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт.

	Г-жа Олга Керелска направи предложение  в предложения проект на решение по т. 14.1.1. да се добави текста „или до осигуряването на други помещения за нуждите на Служба по вписванията в гр. Нова Загора от Министерство на правосъдието“. Предложението беше прието единодушно.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по протокол № 25/21.07.2022 г.,
т. 27 на Пленума на Висшия съдебен съвет
РЕШИ:

1.НЕ ВЪЗРАЗЯВА служителите на Служба по вписванията – Нова Загора да осъществяват временно функциите си в помещение, обособено в сутеренния етаж на сградата на Районен съд - Нова Загора, пл. „Свобода“ № 1 до предоставяне безвъзмездно за управление на Министерство на правосъдието на сграда с ид. 51809.504.2226.7 и сграда ид. 51809.504.2226.8 - публична държавна собственост, находящи се в имот с ид. 51809.504.2226 по КККР на гр. Нова Загора, пл. „Свобода“ № 1, по реда на Закона за държавната собственост и Правилника за прилагане на Закона за държавната собственост, за нуждите на Агенция по вписванията или до осигуряването на други помещения за нуждите на Служба по вписванията – Нова Загора от Министерство на правосъдието.
2.ВЪЗЛАГА на дирекция „Управление на собствеността на съдебната власт“ към АВСС в изпълнение на т. 1 да изготви писмо до министъра на правосъдието и административния ръководител на Районен съд – Нова Загора, в което изрично да се изиска подписване на протокол за разпределение на разходите във връзка с изпълнение на функциите на служителите на Службата по вписванията – Нова Загора след преместването им в помещението, обособено в сутеренния етаж на сградата на Районен съд – Нова Загора. 
3.ВЪЗЛАГА на дирекция „Управление на собствеността на съдебната власт“ към АВСС да изготви писмо до „ОББ“ АД за предоставяне на информация относно етапа на процедурата по обособяване на два самостоятелни поземлени имоти на поземлен имот с идентификатор 51809.504.2226, кв. 124, УПИ - V–2226, по ПУП на гр. Нова Загора, собственост на „ОББ“  АД.

15.ОТНОСНО: Проект на решение за осигуряване на допълнителни работни помещения на четвъртия етаж от сградата, находяща се на ул. „Съборна“ № 7, за нуждите на Административен съд – София област и Окръжна прокуратура – София.
Приложение: Доклад от Стоян Димитров - главен експерт – юрист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”. 
15.2. ПРИЕМА за целесъобразно да се ползват от Административен съд София - област /АССО/ и Окръжна прокуратура /ОП/ - София общо 9 броя работни помещения на четвъртия етаж в сграда, находяща се в гр. София, ул. „Съборна“ № 7, съответно 5 /пет/ броя кабинети, за нуждите на ОП – София и 4 /четири/ броя кабинети, за нуждите на АССО.
15.3. ИЗПРАЩА решението на административните ръководители на АССО и ОП – София за сведение и изпълнение.
15.4. ИЗПРАЩА решението на комисия „Бюджет и финанси“ към Пленума на ВСС за действия по компетентност. 

16.ОТНОСНО: Проект на решение за изменение на т. 2 от РМС № 578/06.10.2017 г. за безвъзмездно управление на част от имот – публична държавна собственост, намиращ се в обл. Пловдив, община Карлово, гр. Карлово, ул. „Тодор Каблешков“ № 1.
Приложение: Доклад от Цецка Трендафилова - главен експерт – икономист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022 г.,
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до министъра на регионалното развитие и благоустройството и до министъра на образованието и науката по реда на Закона за държавна собственост и Правилника за прилагане на Закона за държавната собственост, за изменение срока по т. 2 от РМС № 578/06.10.2017 г. за безвъзмездно предоставяне за управление на ВСС на част от имот – публична държавна собственост, намиращ се в област Пловдив, община Карлово, гр. Карлово,  ул. „Тодор Каблешков“ № 1, като думите: „за срок 5 години“ да се заменят с думите: „за срок 8 години“.

17.ОТНОСНО: Проект на решение за разпределение на ползването и възлагане на стопанисването на недвижим имот – частна държавна собственост, представляващ ведомствено жилище, находящ се в гр. Габрово.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022 г., 
т. 27 на Пленума на Висшия съдебен съвет
РЕШИ:

1.ИЗМЕНЯ И ДОПЪЛВА решение по т. 39 от протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от протокол № 21/19.07.2018 г., по т. 71 от протокол № 28/21.11.2019 г., по т. 59 от протокол № 29/05.12.2019 г., по т. 41 от протокол № 30/12.12.2019 г., по т. 51 от протокол № 28/19.11.2020 г., по т. 23, т. 24 от протокол № 11/10.06.2021 г., по т. 10 от протокол № 25/04.08.2021 г., по т. 9 от протокол № 28/16.09.2021 г. на комисия „Управление на собствеността“ към Пленума на ВСС с делегирани правомощия на Пленума на ВСС, по т. 14 от протокол № 9/17.03.2022 г. на Пленума на ВСС и по т. 8 от протокол № 26/03.08.2022 г. на комисия „Управление на собствеността“ към Пленума на ВСС с делегирани правомощия на Пленума на ВСС, по следния начин: 
1.1.СЪЗДАВА нова т. 17 в раздел I, със следното съдържание:
„На Окръжен съд - Габрово
- апартамент № 2,  находящ се в гр. Габрово, ул. „Митко Палаузов“   № 17, ет. 1, заедно с маза № 3 и таванско помещение № 6;
- самостоятелен обект с предназначение - друг вид самостоятелен обект, находящ се в гр. Габрово, ул. „Митко Палаузов“ № 17, ет. 0.“

2. ИЗПРАЩА решението на административния ръководител на Окръжен съд – Габрово, за сведение.

18.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до Областния управител на област Русе за предоставяне безвъзмездно за управление на Пленума на ВСС на части от недвижим имот – частна държавна собственост, находящи се в гр. Русе, за нуждите на Окръжна прокуратура – Русе и Районна прокуратура – Русе.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по протокол № 25/21.07.2022 г.,
т. 27 на Пленума на Висшия съдебен съвет
РЕШИ:

1.УПЪЛНОМОЩАВА представляващия Висшия съдебен съвет да отправи искане до Областния управител на област Русе за започване на процедура по реда на чл. 15, ал. 2, предложение второ от Закона за държавната собственост /ЗДС/, във вр. с чл. 6, ал. 3 от Правилника за прилагане на ЗДС, за предоставяне безвъзмездно за управление на ВСС, за ползване от Окръжна прокуратура - Русе на части от имот - частна държавна собственост, както следва:
-	 Самостоятелен обект с идентификатор 63427.2.1683.2.1, представляващ: гаражна клетка № 5, актуван с акт за частна държавна собственост № 4277/27.12.2007г., находящ се в гр. Русе, ул. „Муткурова“ № 30, за нуждите на Окръжна прокуратура – Русе;
-	Самостоятелен обект с идентификатор 63427.2.1683.2.1, представляващ: гаражна клетка № 6, актуван с акт за частна държавна собственост № 4277/27.12.2007г., находящ се в гр. Русе, ул. „Муткурова“ № 30, за нуждите на Районна прокуратура – Русе.	

19.ОТНОСНО: Писма от административния ръководител на Административен съд – София град относно осигуряване на допълнителен сграден фонд за нуждите на съда след закриване на специализирания наказателен съд и прокуратура.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

19.1. ПРИЕМА изпратените от и.ф. председател на Административен съд – София град /АССГ/ писма от 22.07.2022 г. и 03.08.2022 г., за осигуряване на допълнителен сграден фонд за нуждите на съда, за сведение.

19.2.ОТЛАГА вземането на решение във връзка с отправеното искане от и.ф. председател на Административен съд  София - град /АССГ/ за осигуряване на допълнителни работни места за настаняване на съдии и съдебни служители, преместени от специализираните наказателни съдилища в АССГ.
 
19.3.КАНИ и.ф. председател на Административен съд  София - град за изслушване и обсъждане на заседание на комисия „Управление на собствеността“ към Пленума на ВСС, насрочено за 17 август 2022 г. от 10,30 часа.

            19.4.КАНИ г-жа Теодора Точкова - главен инспектор на Инспектората към Висшия съдебен съвет за изслушване и обсъждане на заседание на Комисия „Управление на собствеността“ към Пленума на ВСС, насрочено за 31 август 2022 г., сряда, от 10,30 часа в сградата на Висшия съдебен съвет.

19.5. ВЪЗЛАГА на дирекция „Управление на собствеността на съдебната власт“ да изиска необходимата информация от главния инспектор на ИВСС по отношение на броя на ползваните от страна на ИВСС помещения/кабинети, броя на настанените инспектори и служители в съответните помещения, квадратура на помещенията, както и общата площ на ползваните помещения от ИВСС, с оглед изготвяне на проект на разпределение на ползването на помещенията в сградата, находяща се на ул. „Георг Вашингтон“ № 17, като се изрази становище за възможностите за преместване на служители на ИВСС в помещенията, находящи се на ул. „Бачо Киро“.

19.6. ВЪЗЛАГА на дирекция „Управление на собствеността на съдебната власт“ при необходимост да бъде извършен оглед на място в сградите, находящи се в гр. София, ул. „Георг Вашингтон“ № 17 и ул. „Бачо Киро“ № 26-28-30.

-	Разни.

Допълнителни точки, включени за разглеждане
в заседанието на Комисия „Управление на собствеността”

20.ОТНОСНО: Проект на решение за упълномощаване на представляващия Висшия съдебен съвет /ВСС/ да отправи искане до Областния управител на област Благоевград за предоставяне безвъзмездно за управление на ВСС на част от недвижим имот - частна държавна собственост, находящ се в гр. Благоевград, ул. „Тодор Александров“ № 47.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.ПРИЕМА доклада на Цецка Трендафилова - главен експерт - икономист в отдел „Управление на собствеността“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022г.,
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до Областния управител на област Благоевград за започване на процедура по реда на чл. 15, ал. 2 /изр. второ/ от Закона за държавната собственост /ЗДС/ във връзка с чл. 6, ал. 3 от Правилника за прилагане на ЗДС, за предоставяне безвъзмездно за управление на ВСС, на част от имот - частна държавна собственост, представляващ: самостоятелен обект, в сграда с идентификатор 04279.612.223.1.74 с предназначение – офиси с различна квадратура, който обект с № 74 е със застроена площ от 673.00 кв.м., състоящ се от 10 бр. стаи и две сервизни помещения, изграден на част от трети етаж /ведно със съответните идеални части от общите части на сградата и от правото на строеж/ в сградата с идентификатор 04279.612.223.1, представляваща Многофункционален комплекс, състоящ се от Блок 1 и Блок 2, построен в поземлен имот с идентификатор 04279.612.223 /с номер по предходен план – УПИ I - 2826 и 6359, кв. 116 по плана на ЦГЧ, одобрен със Заповед № 323/05.09.1994г., Заповед за ЧРП/ПР № 164/19.02.2002г. и Заповед за ПЗ и ПУП №197/22.02.2005г./, попадаща в кадастралната карта и кадастралните регистри на гр. Благоевград, общ. Благоевград, обл. Благоевград, одобрен със Заповед № РД-18-32/10.05.2006г. на изпълнителния директор на Агенция по кадастъра, с административен адрес: гр. Благоевград, ул. „Тодор Александров“ № 47, вх. Б, ет. 3, при съседи: на същия етаж – обект с идентификатор 04279.612.223.1.75, обект с идентификатор 04279.612.223.1.79, обект идентификатор 04279.612.223.1.149 и обект идентификатор 04279.612.223.1.80; под обекта - обект с идентификатор 04279.612.223.1.61; над обекта - обект с идентификатор 04279.612.223.1.141, описан в Акт за частна държавна собственост № 1743/29.05.2007г., и за подписване на договор с Областния управител на област Благоевград за безвъзмездно предоставяне за управление на гореописания недвижим имот - частна държавна собственост за срок от една година, считано от 02.09.2022 г. 

21.ОТНОСНО: Писмо от министъра на правосъдието относно предоставяне на сграда за осигуряване на дейността на европейските делегирани прокурори

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.ПРИЕМА писмо от министъра на правосъдието относно осигуряване на сграда за дейността европейските делегирани прокурори, за сведение. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 25/21.07.2022г.,
т. 27 на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до министъра на регионалното развитие и благоустройство и до областния управител на област София за започване на процедура по реда на Закона за държавната собственост и Правилника за прилагане на Закона за държавната собственост, за безвъзмездно предоставяне за управление на Висшия съдебен съвет /ВСС/ на имот – държавна собственост, находящ се в гр. София, ул. „Георги Сава Раковски“ № 134, за нуждите на дейността на европейските делегирани прокурори в Република България.  

2. ИЗПРАЩА решението на министъра на правосъдието и на заместника на европейския делегиран прокурор в Република България.

22. ОТНОСНО: Насрочване на следващо редовно заседание на Комисия „Управление на собствеността” към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. НАСРОЧВА следващото редовно заседание на Комисия „Управление на собствеността” към Пленума на Висшия съдебен съвет на 31 август 2022 г., сряда, от 10,00 часа, в сградата на ВСС.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ